ЕК събра 7 , 4 млрд . евро за фонда за борба с коронавирусаЕС и страните членки допринесоха с 4 млрд . евро , съобщи председателят на ЕК Урсула фон дер Лайен Виртуалната международна дарителска конференция , организирана от Европейската комисия , успя да събере 7.4 милиарда евро за борба с пандемията . Целта беше да бъдат събрани най - малко 7 , 5 милиарда евро в помощ на разработването на ваксина срещу коронавируса , която може да се използва по цял свят , както и други инструменти за борба със смъртоносното заболяване . ЕС и страните членки допринесоха с общо 4 млрд . евро , съобщи председателят на ЕК Урсула фон дер Лайен . България също участва в общите усилия с вноска от 100 хиляди евро . Целта е да се набере значително по размер финансиране , за да се обезпечат съвместното разработване и повсеместното въвеждане на диагностика , лечение и ваксини срещу коронавируса . Председателят на Европейската комисия Урсула фон дер Лайен заяви : " Днес светът показа изключително единство за общото благо . Правителствата и световните здравни организации обединиха сили в борбата срещу коронавируса . С такъв ангажимент сме на път да разработим , произведем и използваме ваксина за всички . Това обаче е само началото . Трябва да продължим това усилие и да бъдем готови да дадем още . Маратонът за поемане на ангажименти за дарения ще продължи . След правителствата трябва да се присъединят и гражданското общество и хората по цял свят — в глобална мобилизация на надеждата и решимостта " . Събитието за поемане на ангажименти за дарения беше свикано съвместно от Европейския съюз , Канада , Франция , Германия , Италия в качеството ѝ на бъдещ председател на Г - 20 , Япония , Саудитска Арабия в качеството ѝ на настоящ председател на Г - 20 , Норвегия , Испания и Обединеното кралство . Инициативата бе организирана в отговор на призива на Световната здравна организация ( СЗО ) и група от здравни участници за глобално сътрудничество с цел ускорено разработване , производство и справедлив глобален достъп до нови основни здравни технологии за борба с коронавируса . Инициативата за глобални действия срещу коронавируса се състои от три партньорства за тестване , лечение и превенция въз основа на засилване на системите на здравеопазване . Първоначалната цел от 7 , 5 милиарда евро няма да е достатъчна за разпространението на здравни технологии за борба с коронавируса в световен мащаб , тъй като за това е нужно да бъдат направени значителни разходи от гледна точка на производството , снабдяването и дистрибуцията . За да допринесе за постигането на целите на глобалните действия срещу коронавируса , Европейската комисия поема ангажимент за 1 милиард евро под формата на безвъзмездни средства и 400 милиона евро под формата на гаранции за заеми чрез промяна на приоритетите на „ Хоризонт 2020 “ ( 1 милиард евро ) , RescEU ( 80 милиона евро ) , Инструмента за спешна подкрепа ( 150 милиона евро ) и външните инструменти ( 170 милиона евро ) . Глобалната коалиция за иновации в сферата на подготовката за епидемията [ CEPI ] ще получи дарение в размер на 100 милиона евро , а Световната здравна организация — 158 милиона евро . Финансираните от ЕС покани за представяне на предложения и последващите проекти по линия на „ Хоризонт 2020 “ ще бъдат съобразени с целите на трите партньорства , като по отношение на тях ще бъде осигурен свободен достъп до данните . Финансирането по линия на RescEU ще бъде използвано за закупуването , натрупването на запаси и разпространението на ваксини , терапевтични средства и диагностични средства . Донорите се приканват да продължат да поемат ангажименти за дарения в рамките на инициативата за глобални действия срещу коронавируса . Те могат да изберат за кой приоритет да дарят средства — тестване , лечение или превенция . Те могат да дарят средства и подпомагане на здравните системи по света да се справят с пандемията . Комисията скоро ще обяви разбивката на набраната днес сума и колко ще бъде заделено за ваксини , терапевтика , диагностика и укрепване на системите за здравеопазване във връзка с COVID - 19 .